|  |  |  |  |  |  |
| --- | --- | --- | --- | --- | --- |
| Analiza impactului | | | | | |
| **Titlul analizei impactului** (poate conţine titlul propunerii de act normativ): | Elaborarea proiectului de Lege privind Casa Socială a Construcțiilor. | | | | |
| **Data:** | 20.12.2021 | | | | |
| **Autoritatea administrației publice (autor):** | Ministerul Infrastructurii și Dezvoltării Regionale | | | | |
| **Subdiviziunea:** | Direcția urbanism, construcții și locuințe | | | | |
| **Persoana responsabilă şi datele de contact:** | Victoria Jardan, consultant superior, Direcția urbanism, construcții și locuințe.  Tel: 233-617, email:victoria.jardan@midr.gov.md | | | | |
| **Compartimentele analizei impactului** | | | | | |
| **1. Definirea problemei** | | | | | |
| a) *Determinați clar şi concis problema şi/sau problemele care urmează să fie soluționate* | | | | |  |
| Rolul social, economic și profesional al sectorului construcțiilor din Republica Moldova reprezintă un factor dinamizator al dezvoltării și modernizării țării. Tendințele de evoluție a sectorului construcțiilor au avut și au la bază o viziune modernă despre condițiile de locuire, calitatea vieții, despre siguranță și calitatea construcțiilor.  Condițiile climatice specifice Republicii Moldova, precum și cerințele tehnice de calitate și siguranță ale construcțiilor, coroborate cu necesitatea asigurării stabilității forței de muncă, constituie principala problemă care provoacă disfuncționalități în dezvoltarea domeniului construcțiilor.  Dat fiind influența negativă pe care o exercită intemperiile, situațiile excepționale, situațiile pandemice şi totodată crizele economico-financiare locale/mondiale asupra activității de construcție, majoritatea agenților economici din ramura construcțiilor, drumurilor şi industria materialelor de construcție, în perioada respectivă sunt nevoiți să-şi întrerupă activitatea. Un exemplu, este situația pandemică instituită la nivel mondial în perioada anilor 2020-2021, cînd muncitorii din domeniul construcțiilor și producerea materialelor de construcție au fost trimiși în concediu forțat. Ulterior, au fost sistate executarea lucrărilor de construcție și ca urmare darea în exploatare a obiectelor s-a tergiversat, cu un impact negativ asupra domeniului în întregime.  Acest fapt evident, se răsfrînge negativ în primul rînd asupra situaţiei salariaţilor din ramură, care se concediază pentru a-şi găsi un alt loc de muncă, a însuşi o altă profesie, ori în cele mai dese cazuri a pleca la muncă peste hotare. Actualmente la întreprinderile din ramură se simte lipsa forţei de muncă calificată şi aceasta se întîmplă din cauza că majoritatea muncitorilor bine pregătiţi şi cu experiență au plecat şi pleacă peste hotarele ţării în căutarea unor condiții și oferte mai bune.  Prin normele propuse spre aprobare urmează a fi asigurată plata unor cotizații pentru salariații nevoiți să-și întrerupă raporturile de muncă și siguranța pentru constructori și producătorii de materiale de construcții din țară. | | | | | |
| b) *Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate* | | | | |  |
| Actualmente sectorul construcțiilor în Republica Moldova se confruntă cu probleme actuale și în UE, cu probleme generate de consecințele crizei economico-financiare la nivel mondial, situația pandemică, totodată și cu o serie de probleme de ordin structural, precum deficitul de lucrători calificați în multe întreprinderi bazat în mare parte de exodul acestora peste hotarele țării, atractivitatea scăzută pentru tineri din cauza condițiilor de muncă, capacitatea limitată de inovare și fenomenul muncii nedeclarate.  Conform rezultatelor Anchetei forței de muncă (AFM)2, în anul 2020 forța de muncă (populația activă) a Republicii Moldova, care include populația ocupată plus șomerii, a constituit **867,3 mii persoane**, fiind în descreștere cu **5,7% față de anul 2019 (919,3 mii).**  Din distribuția persoanelor ocupate pe activități economice rezultă că, în sectorul agricol au activat 175,9 mii persoane sau 21,1% din totalul persoanelor ocupate (în anul 2019 - 182,8 mii și, respectiv, 21,0%).  În activitățile non-agricole au fost ocupate 658,3 mii persoane, fiind în descreștere cu 4,5% față de anul 2019 (689,5 mii). Ponderea persoanelor ocupate în industrie a constituit 14,6% (în anul 2019 – 14,7%), inclusiv în industria prelucrătoare 11,7 (în 2019 – 12,1%), iar în construcții 7,2% (în 2019 - 7,0%). Numărul persoanelor ocupate în industrie a fost de 121,4 mii, în descreștere față de nivelul anului trecut cu 5,2%, iar **în construcții a constituit 60,4 mii, descrescând cu 1,6% față de anul 2019**. În sectorul servicii au activat 476,5 mii sau 57,1% din totalul persoanelor ocupate, numărul acestora fiind în descreștere cu 4,7% față de anul 2019 (500,1 mii sau 57,3% din totalul persoanelor ocupate în anul 2019).  Numărul șomerilor în anul 2019 a constituit 46,9 mii persoane iar în anul 2020 – 33,1 mii persoane.   |  |  |  |  |  |  |  | | --- | --- | --- | --- | --- | --- | --- | |  | **2015** | **2016** | **2017** | **2018** | **2019** | **2020** | | **Numărul organizațiilor de construcții** | 1362 | 1330 | 1650 | 1587 | 1624 | 1881 | | **Valoarea lucrărilor de construcții (mln. lei)** | 8 212,8 | 8 200,0 | 9 100,1 | 11 356,4 | 13 408,5 | 15 090,9 | | **Numărul salariaţilor din**  **construcţii, (număr mediu**  **lunar)** | 22 200 | 20 634 | 21 816 | 23 443 | 24 633 | 24 099 |   În acest context, pentru a asigura protejarea drepturilor salariaţilor şi totodată, de a scuti agenţii economici de problema achitării salariului în perioadele de sistare a lucrărilor, crearea de noi condiţii pentru realizarea intereselor acestui segment de salariaţi, a fost conceput proiectul Legii privind Casa Socială a Constructorilor. Acest proiect de lege prevede constituirea unui fond special ce va asigura protecţia suplimentară, o măsură alternativă de protecţie a drepturilor salariale ale angajaţilor din ramura construcțiilor, drumurilor şi industria materialelor de construcție. Astfel, salariaţii din ramura de construcţii, drumuri şi de producere a materialelor de construcţii vor beneficia pe perioada întreruperii activităţii de o îndemnizaţie, reprezentînd o sumă impozabilă, al cărei cuantum lunar este egal cu 75% din media pe ultimele trei luni a salariului de bază brut, care se va acorda proporţional cu durata efectivă a întreruperii lucrului, fără pierderea drepturilor de salariat.  Este necesar de menţionat că conform legislaţiei în vigoare (art.80 (4) al Codului Muncii RM nr.154 din 28.03.2003), în perioada şomajului tehnic, angajatorii sunt obligaţi să acorde salariaţilor o indemnizaţie ce nu poate fi mai mică de 50 la sută din salariul lor de bază, dacă staţionarea se efectuează nu din vina muncitorilor. În cazul staţionării în perioada respectivă agenţii economici, practic, sunt în imposibilitate de a plăti salariaţilor retribuţia ce li se cuvine pentru staţionare.  În aceeași ordine de idei, este de menționat că sectorul de construcții, care include și industria produselor de construcții, are un rol important în economia Republicii Moldova și starea sa este unul dintre principalii indicatori de dezvoltare economică și tehnică a țării.  Construcțiile reprezintă un sector important și pentru economiile țărilor economic dezvoltate. De exemplu, în economia europeană, sectorul construcțiilor generează aproape 10% din PIB-ul UE și oferă 20 de milioane de locuri de muncă, în special în cadrul microîntreprinderilor și a întreprinderilor mici.  Competitivitatea în sectorul construcțiilor poate influența în mod semnificativ dezvoltarea economiei în ansamblu. Performanța energetică a clădirilor și eficiența resurselor în fabricația, transportul și utilizarea produselor folosite în construcția clădirilor și a infrastructurilor au un impact important asupra calității vieții cetățenilor. Prin urmare, competitivitatea întreprinderilor de construcții constituie o temă importantă nu numai pentru creșterea și ocuparea forței de muncă în general, ci și pentru garantarea sustenabilității acestui sector.  În țările economic dezvoltate, mai mult de 70% din creșterea PIB se realizează în baza tehnologiilor inovaționale. De aici rezultă, că inovațiile și transferul de tehnologii avansate, antreprenoriatul bazat pe cunoștințe sunt rezerve esențiale și, practic, inepuizabile de dezvoltare a unei țări. | | | | | |
| c) *Expuneți clar cauzele care au dus la apariția problemei* | | | | |  |
| Sectorul construcțiilor ocupă un rol central în dezvoltarea economică a Republicii Moldova. Însă, efectele crizei economice-financiare și situației pandemice au dus la suspendarea activității agenților economici, ulterior, degradarea sectorului de construcții, a drumurilor şi industria materialelor de construcție, cu exodul masiv peste hotarele țării al cadrelor calificate și în mare parte al tinerilor.  Prin urmare, formarea şi dezvoltarea întregii infrastructuri, atît economice cît şi sociale, cruciale pentru dezvoltarea durabilă a țării, depind în mod direct de ramura construcțiilor. Astfel, calitatea infrastructurii actuale, precum şi eficiența investițiilor în capital fix sunt influențate de nivelul de performanță a acestei ramuri, evoluția căreia este în dependență de tendințele generale din economie. Reducerea activității în domeniul construcțiilor ar putea să afecteze considerabil creșterea economică, acest sector al economiei fiind unul dintre motoarele avansării PIB-ului.  În aceeași ordine de idei, competitivitatea în sectorul construcțiilor poate influența în mod semnificativ dezvoltarea economiei în ansamblu. Performanța energetică a clădirilor și eficiența resurselor în fabricația, transportul și utilizarea produselor folosite în construcția clădirilor și a infrastructurilor au un impact important asupra calității vieții cetățenilor. Prin urmare, competitivitatea întreprinderilor de construcții constituie o temă importantă nu numai pentru creșterea și ocuparea forței de muncă în general, ci și pentru garantarea sustenabilității acestui sector.  **Cheltuieli pentru forța de munca pe domeniu**   |  |  |  |  |  |  |  | | --- | --- | --- | --- | --- | --- | --- | |  | **2015** | **2016** | **2017** | **2018** | **2019** | **2020** | | Total cheltuieli (mii lei) | 1501765 | 1550027 | 1838150 | 2208006 | 2610037 | 2742161 | | Cheltuieli directe | 1165018 | 1199107 | 1421979 | 1729812 | 2108334 | 2208941 | | ..sume calculate pentru timpul lucrat | 1095677 | 1129751 | 1335923 | 1629989 | 1984999 | 2081751 | | ..sume calculate pentru timpul nelucrat | 69093,6 | 69262,1 | 85049,2 | 99762,3 | 121395,3 | 126971,8 | | ..drepturi in natura | 247,1 | 93,6 | 1006,9 | 61,1 | 1939,5 | 219,1 | | Cheltuieli indirecte | 336747,9 | 350919,8 | 416171 | 478193,8 | 501703,2 | 533220,1 | | prima de asigurare obligatorie de asistenta medicala, platita de angajator pentru salariati | 49822,1 | 53079,6 | 63117,3 | 76813 | 94698,9 | 99176,6 | | contributia angajatorului pentru asigurarile sociale de stat obligatorii ale salariatilor | 264211,3 | 272555,9 | 325150,7 | 374617,8 | 379236,2 | 399885,9 | | prestatii sociale platite direct de angajator | 8471,5 | 11405,4 | 9147,7 | 11395,2 | 10292,1 | 13861,7 | | cheltuieli pentru formarea profesionala a salariatilor | 2333,4 | 2037,2 | 1928,5 | 2204,1 | 2321,8 | 2516,2 | | alte cheltuieli cu forta de munca | 11909,6 | 11841,7 | 16826,7 | 13163,7 | 15154 | 17779,7 | | | | | | |
| d) *Descrieți cum a evoluat problema şi cum va evolua fără o intervenție* | | | | |  |
| Conform datelor Biroului Național de Statistică, volumul lucrărilor noi executate de companiile de construcții, în perioada septembrie-ianuarie 2021, a crescut cu 20,1% față de anul 2020. Totodată, volumul lucrărilor de întreţinere şi reparaţii curente a scăzut cu 13,8%. Deși începînd cu anul 2010 se atestă o ușoară revenire a sectorului construcțiilor, acesta rămâne în continuare afectat de criză. Starea de lucruri din sector este determinată nu doar de efectele crizei economice, ci și de o criză sistematică, de unele deficiențe din sectorul construcțiilor cum ar fi și lipsa unui program strategic de dezvoltare a sectorului și a industriei construcțiilor, planuri de acțiuni pe un termen stabilit sau a altor documente de politici, care nu ar permite degradarea sectorului cu exodul masiv după hotarele țării al cadrelor calificate și în mare parte al tinerilor.  Republica Moldova - cunoscută 20 de ani în urmă ca una din țările cu o rată înaltă a tinerilor în structura demografică a populației, a ajuns în 2020 la 33,7% din populație alcătuită din persoane în vîrsta de 60 ani și peste. Structura pe vârste a populaţiei poartă amprenta caracteristică unui proces de îmbătrânire demografică continuă.  În ceea ce privește construcția de locuințe, menționăm despre evoluția pozitivă a investițiilor în acest domeniu în Republică începînd cu anul 2000, atingînd nivelul maxim în anul 2008 (3319,6 mil. lei). Însă, ca urmare a crizei economice mondiale, începînd cu anul 2009 au fost înregistrate scăderi considerabile pe piața construcțiilor de infrastructuri tehnico-edilitare și a drumurilor. Astfel au scăzut investițiile în construcția locuințelor, ca rezultat s-a redus ponderea dării în exploatare a locuințelor.  De asemenea, a apărut problema clădirilor de locuit nefinalizate, în anul 2010 fiind atins nivelul maxim al creșterii ponderii clădirilor de locuit nefinalizate de construcție (de două ori), pe parcursul ultimilor 10 ani.  Este evidentă interdependenţa majoră dintre ramura construcţiilor şi restul sectoarelor economice. Există un grad înalt de complementaritate dintre agenţii economici din ramura construcţiilor şi cei din restul sectoarelor, inclusiv şi cel guvernamental. Prin urmare, formarea şi dezvoltarea întregii infrastructuri, atît economice cît şi sociale, cruciale pentru dezvoltarea durabilă a ţării, depind în mod direct de ramura construcţiilor. Astfel, calitatea infrastructurii actuale, precum şi eficienţa investiţiilor în capital fix sunt influenţate de nivelul de performanţă a acestei ramuri, evoluţia căreia este în dependenţă de tendinţele generale din economie. Reducerea activităţii în domeniul construcţiilor ar putea să afecteze considerabil creşterea economică, acest sector al economiei fiind unul dintre motoarele avansării PIB-ului. | | | | | |
| e) *Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenția statului* | | | | |  |
| Codul Muncii al Republicii Moldova nr.154/2003, potrivit art. 80 în perioada şomajului tehnic, angajatorii sunt obligaţi să acorde salariaţilor o indemnizaţie ce nu poate fi mai mică de 50 la sută din salariul lor de bază. | | | | | |
| **2. Stabilirea obiectivelor** | | | | | |
| a) *Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)* | | | | |  |
| Prin implementarea proiectului Legii Casa Socială a Constructorilor vor fi atinse următoarele obiective:  - sporirea protecţiei sociale a membrilor din ramura construcţiilor;  - sporirea eficienţei modului de administrare a mijloacelor financiare pentru protecţia socială a constructorilor (ajustarea volumului de acumulări la necesităţile membrilor casei sociale a constructorilor);  - diminuarea dependenţei financiare de la posibilităţile bugetului de stat;  - creşterea rolului şi valorificarea capacităţilor patronatelor şi organizaţiilor profesionale (asociaţii, uniuni), sindicatelor în contribuirea sporirei protecţiei sociale şi asigurării calităţii în construcţii;  - sporirea eficienţei şi corespunderii sistemului de protecţie socială a constructorilor la cerinţele standardelor europene şi internaţionale;  - creşterea gradului de competitivitate a întreprinderilor de proiectare şi construcţii-montaj, fidelizarea forţei de muncă, în special a celei calificate şi, prin urmare, creşterea calităţii serviciilor prestate de acestea. | | | | | |
| **3. Identificarea opțiunilor** | | | | | |
| a) *Expuneți succint opțiunea „a nu face nimic”, care presupune lipsa de intervenție* | | | | |  |
| Lipsa intervenției prin prisma impactului legii propuse spre elaborare, în domeniile activității investiționale în ramura construcțiilor, calității în construcții și protecției sociale va menține situația actuală precară în sectorul construcțiilor, materialelor de construcție și drumuri. | | | | | |
| b) *Expuneți principalele prevederi ale proiectului, cu impact,* ***explicînd cum acestea țintesc cauzele problemei,*** *cu indicarea novațiilor și întregului spectru de soluţii/drepturi/obligaţii ce se doresc să fie aprobate* | | | | |  |
| Adoptarea proiectului de lege privind Casa Socială a Constructorilor va oferi siguranță pentru constructorii și producătorii de materiale de construcții din Republica Moldova.  De asemenea, va oferi prin intermediul indemnizației, care funcționează ca o asigurare, stabilitate și rezultate de calitate în sectorul construcțiilor:   * muncitori calificați pe durata desfășurării proiectului pentru beneficiarul lucrărilor; * păstrarea angajaților pentru constructor; * un loc de muncă durabil pentru angajați; * programe de formare profesională continuă a salariaților, pentru asigurarea continuității la locul de muncă a angajaților cu experiență. | | | | | |
| c) *Expuneți opțiunile alternative analizate sau explicați motivul de ce acestea nu au fost luate în considerare* | | | | |  |
| În cadrul elaborării Analizei impactului al proiectului, s-au stabilit două abordări alternative de soluţionare a problemelor identificate: alternativa „a nu face nimic” și alternativa „Adoptarea proiectului de lege privind casa socială a constructorilor pe calea aderării **Facultative** a constituenților (aderenţilor) pe un termen limitat”.  Opțiunea de a nu elabora şi adopta Legea privind Casa socială a constructorilor şi de a continua în acelaşi mod, nu are nici un avantaj şi înseamnă în continuarea păstrarea sau avansarea situației precare actuale. Dezavantajele sunt de ordin social şi economic, care se răsfrâng negativ asupra ramurii construcțiilor, precum şi asupra economiei întregi a țării.  A doua opțiune, se reliefează prin prisma crizei economice prelungite și extinderea recesiunii în construcții, care impune măsuri de protecție specifice pentru personalul calificat din sectorul construcțiilor și materialelor de construcție. Astfel, se propune elaborarea și aprobarea proiectului de Lege privind Casa Socială a Constructorilor, cu posibilitatea de aderare facultativă a constituenților. | | | | | |
| **4. Analiza impacturilor opțiunilor** | | | | | |
| a) *Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* | | | | |  |
| **Efectele negative:**  Resursele financiare limitate a companiilor de construcții;  Precaritatea situației financiare a angajaților şi a companiilor de construcții în contextul crizei economice extinse;  Fluxurile migrante de muncitori în construcții;  Prezenţa din ce în ce mai amplă a firmelor de construcții cu capital mixt sau străin, a căror politică nu este în favoarea noii inițiative legislative.  Riscul incapacităţii acoperirii cotizaţiilor pentru Casa Socială a Constructorilor, în perioada de staţionare a activităţii, neavînd surse pentru a contribui în fondul Casei.  Neconformarea agenţilor economici la noua lege Casa Socială a Constructorilor din cauza că sînt obligaţi să plătească cotizaţii pe langă alte taxe fiscale şi impozite deja existente.  **Efecte pozitive:**  Rezolvarea prin efort propriu a problemei protecţiei sociale a unui segment important al societaţii civile prin acordarea unei indemnizaţii, stabilite în proiectul de lege. Suprapunerea cadrului normativ în vigoare, Codul Muncii 154- XV din 28 martie, 2003 art. 80 (4), în care este menţionat că în perioada şomajului tehnic, salariaţii beneficiază de o indemnizaţie care nu poate fi mai mică de 50% din salariul de bază, acordată de stat, poate fi apreciată ca avantaj în analiza prezentă.  Proiectul de lege propus crează posibilităţi suplimentare de protejare a forţei de muncă specializate, a angajaţilor, prin acordarea de indemnizaţii, şi păstrarea în continuare a idenţităţii şi continuităţii întreprinderilor de construcţii;  Reducerea şomajului forţat pe perioadele menţionate în rîndurile angajaţilor din domeniul construcţiilor;  Scăderea numărului persoanelor care părăsesc ţara din cauza lipsei de activitate;  Asigurarea unui nivel de trai decent pentru muncitorii din ramura construcție pe perioada intemperiilor;  Impulsionarea împlementării principiului de „Casă socială” în sectoarele economiei;  Asigurarea protecţiei sociale şi a membrilor casei sociale care muncesc după hotarele ţării, desfăşurarea diverselor manifestări şi utilizarea bunelor practici în protecţia socială a partenerilor sociali (casele sociale, casele sociale de economii, ş.a.) din afara ţării ce va favoriza totodată, şi integrarea în familia europeană;  Dezvoltarea directă a unor relaţii parteneriale constructive cu alte organisme paritare din ţări precum Belgia, Italia, Germania, ş.a. ;  Posibile surse suplimentare de investiţii în economie din contul acumulărilor casei sociale şi astfel multiplicarea lor;  Implicarea în proiecte cu finanţare europeană, etc.;  Cresterea nivelului de responsabilitate social-corporativă a societaţilor de construcţii;  Creşterea interesului societaţilor de construcţii în formarea profesională continuă şi tehnică a salariaţilor din unitate. | | | | | |
| b1) *Pentru opțiunea recomandată, identificați impacturile completînd tabelul din anexa la prezentul formular.* ***Descrieți pe larg impacturile*** *sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |  |
| După aprobarea proiectului de Lege privind Casa Socială a Constructorilor, societatea va resimți toate beneficiile stabilirii unor posibilități suplimentare și eficiente de asigurare, după un model european de protecție socială, în paralel cu acelea acordate de stat prin art. 80 al Codului Muncii al republicii Moldova nr. 154/2003. | | | | | |
| b2) *Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |  |
| Stagnarea în continuare a dezvoltării ramurei construcțiilor, drumurilor şi industria materialelor de construcție. | | | | | |
| c) *Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta* | | | | |  |
| În cazul aprobării proiectului de lege privind Casa Socială a Constructorilor, nu au fost identificate careva riscuri iminente si/sau impedimente care ar pune în pericol realizarea scopului/obiectivelor propuse. | | | | | |
| d) *Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi* | | | | |  |
| Proiectul prevede opțiunea prin aderare facultativă a constituenților (aderenților).  Fondul necesar pentru plata indemnizaţiei, se va constitui pe baza contribuţiei facultative a agenţilor economici reprezentând 1% din valoarea producţiei realizate şi încasate – pentru unităţile din construcţii şi din valoarea materialelor şi articolelor de construcţii comercializate – pentru producătorii materialelor de construcţii, cu reflectare la cheltuielile generale şi administrative, și contribuţia obligatorie a salariaţilor reprezentând 1% din salariul lunar brut. | | | | | |
| **Concluzie**  e) *Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați* | | | | |  |
| Majoritatea agenţilor economici din ramură, examinînd experienţa colegilor de peste hotare, privind protecţia salariaţilor din domeniul construcţiilor pe perioada nefavorabilă de activitate a întreprinderilor, s-au convins că odată ce va fi pusă în aplicare Legea privind Casa Socială a Constructorilor, contribuind efectiv la dezvoltarea ei, vor putea fi diminuate multiple probleme cu care se confruntă în activitatea sa, inclusiv şi cu exodul forţelor de muncă calificate din ţară. Totodată şi salariaţii întreprinderilor vor dispune de locuri de muncă garantate, calificare profesională adecvată, protecţie socială asigurată.  Proiectul Legii privind Casa Socială a Constructorilor a fost elaborat de Ministerul Infrastructurii și Dezvoltării Regionale în comun cu Federația patronatului din construcții și producere a materialelor de construcție din Republica Moldova, Federaţia Patronatelor Construcţiilor, Drumarilor şi Producătorilor Materialelor de Construcţie „CONDRUMAT” şi a Federaţiei Sindicatelor din Construcţii şi Industria Materialelor de Construcţii „SINDICONS” şi a avut la bază experienţa partenerilor sociali din alte ţări europene cu economiile de piaţă dezvoltate, totodată, în mare parte, a fost examinată experienţa acumulată de Casa Socială a Constructorilor din România din data înfiinţării acesteia în anul 1998.  Elaborarea proiectului de lege privind Casa Socială a Constructorilor nu necesită finanțare din bugetul de stat. | | | | | |
| **5. Implementarea şi monitorizarea** | | | | | |
| a) *Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare* | | | | |  |
| - Aprobarea de către Parlament a Legii privind Casa Socială a Constructorilor. | | | | | |
| b) *Indicați clar indicatorii de performanță în baza cărora se va efectua monitorizarea* | | | | |  |
| Pentru exercitarea controlului asupra gestiunii Casei Sociale a Constructorilor și a activității administratorului, Adunarea Generală a Reprezentanților va desemna o comisie de cenzori sau poate decide ca activitatea asociației să fie auditată anual de către un auditor extern. | | | | | |
| c) *Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea* | | | | |  |
| Impactul aprobării proiectului de lege privind Casa Socială a Constructorilor va fi resimțit estimativ în termen de 5 ani, cînd grupurile de interese vizate (importatori, utilizatori, producătorii locali din domeniul construcțiilor) vor adera la Casa Socială a Constructorilor și se vor conforma noilor reguli de protecție socială a angajaților din domeniul construcțiilor, avînd ca beneficiu siguranță și excelență în construcții. | | | | | |
| **6. Consultarea** | | | | | |
| a) *Identificați principalele părţi (grupuri) interesate în intervenţia propusă* | | | | |  |
| Federația patronatului din construcții și producere a materialelor de construcție din Republica Moldova  Federația Patronatelor Construcțiilor, Drumarilor și Producătorilor Materialelor de Construcție „CONDRUMAT”  Federația Sindicatelor din Construcţii şi Industria Materialelor de Construcţii „SINDICONS”;  Importatori, utilizatori, producătorii locali din ramura construcțiilor, drumurilor şi industria materialelor de construcție. | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  |
| Proiectul de hotărâre a fost expediat pentru avizare autorităților sus-indicate  Plasarea proiectului pe pagina oficiala a Ministerului Infrastructurii și Dezvoltării Regionale. | | | | | |
| c) *Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)* | | | | |  |
|  | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alternativă 1* | *Opțiunea alternativă 2* | |
| **Economic** | | | | | |
| costurile desfășurării afacerilor | | 0 | 0 |  | |
| povara administrativă | | 2 | 0 |  | |
| fluxurile comerciale și investiționale | | 1 | -1 |  | |
| competitivitatea afacerilor | | 3 | -2 |  | |
| activitatea diferitor categorii de întreprinderi mici și mijlocii | | 2 | -1 |  | |
| concurența pe piață | | 2 | -1 |  | |
| activitatea de inovare și cercetare | | 1 | -1 |  | |
| veniturile și cheltuielile publice | | 0 | 0 |  | |
| cadrul instituțional al autorităților publice | | 0 | 0 |  | |
| alegerea, calitatea și prețurile pentru consumatori | | 2 | 0 |  | |
| bunăstarea gospodăriilor casnice și a cetățenilor | | 3 | -1 |  | |
| situația social-economică în anumite regiuni | | 2 | -1 |  | |
| situația macroeconomică | | 1 | 0 |  | |
| alte aspecte economice | | 1 | -1 |  | |
| **Social** | | | | | |
| gradul de ocupare a forței de muncă | | 3 | -1 |  | |
| nivelul de salarizare | | 3 | -2 |  | |
| condițiile și organizarea muncii | | 3 | -1 |  | |
| sănătatea și securitatea muncii | | 3 | -1 |  | |
| formarea profesională | | 2 | 0 |  | |
| inegalitatea și distribuția veniturilor | | 1 | 0 |  | |
| nivelul veniturilor populației | | 1 | 0 |  | |
| nivelul sărăciei | | 1 | 0 |  | |
| accesul la bunuri și servicii de bază, în special pentru persoanele social-vulnerabile | | 0 | 0 |  | |
| diversitatea culturală și lingvistică | | 0 | 0 |  | |
| partidele politice și organizațiile civice | | 0 | 0 |  | |
| sănătatea publică, inclusiv mortalitatea și morbiditatea | | 1 | 0 |  | |
| modul sănătos de viață al populației | | 1 | 0 |  | |
| nivelul criminalității și securității publice | | 0 | 0 |  | |
| accesul și calitatea serviciilor de protecție socială | | 1 | 0 |  | |
| accesul și calitatea serviciilor educaționale | | 1 | 0 |  | |
| accesul și calitatea serviciilor medicale | | 1 | 0 |  | |
| accesul și calitatea serviciilor publice administrative | | 1 | 0 |  | |
| nivelul și calitatea educației populației | | 1 | 0 |  | |
| conservarea patrimoniului cultural | | 0 | 0 |  | |
| accesul populației la resurse culturale și participarea în manifestații culturale | | 0 | 0 |  | |
| accesul și participarea populației în activități sportive | | 0 | 0 |  | |
| discriminarea | | 0 | 0 |  | |
| alte aspecte sociale | | 0 | 0 |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 | 0 |  | |
| calitatea aerului | | 0 | 0 |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 | 0 |  | |
| biodiversitatea | | 0 | 0 |  | |
| flora | | 0 | 0 |  | |
| fauna | | 0 | 0 |  | |
| peisajele naturale | | 0 | 0 |  | |
| starea și resursele solului | | 0 | 0 |  | |
| producerea și reciclarea deșeurilor | | 0 | 0 |  | |
| utilizarea eficientă a resurselor regenerabile și neregenerabile | | 0 | 0 |  | |
| consumul și producția durabilă | | 0 | 0 |  | |
| intensitatea energetică | | 0 | 0 |  | |
| eficiența și performanța energetică | | 2 | 0 |  | |
| bunăstarea animalelor | | 0 | 0 |  | |
| riscuri majore pentru mediu (incendii, explozii, accidente etc.) | | 1 | 0 |  | |
| utilizarea terenurilor | | 0 | 0 |  | |
| alte aspecte de mediu | | 0 | 0 |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
|  | | | | | |